
ΠΕΡΙΕΧΟΜΕΝΑ 


χρατείας, με πρόταση του Υπουργού 
ζουμε: 


ΠΡΟΕΔΡΙΚΑ ΔΙΑΤΑΓΜΑΤΑ 

235. Σύσταση ενιαίας επιχείρησης ύδρευσης και αποχέτευ¬ 
σης με το όνομα «Δημοτική Επιχείρηση Ύδρευσης και 
Αποχέτευσης Σκιάθου», στο δήμο Σκιάθου του νομού 


Μαγνησίας. 1 

Ιδρυση ενορίας του Ιερού Ενοριακού Ναού Αγίας Μα- 
τρώνης της Χιλιοπολίτιδος Νέας Ερυθραίας Αττικής ' 
της Ιεράς Μητροπόλεως Αττικής. 2 

Ίδρυση ενορίας του Ιερού Ενοριακού Ναού Μεταμορ- 
φώσεως του Σωτήρος περιοχής Αγίας Πελαγίας Μαλε- 
βιζίου της Ιεράς Αρχιεπισκοπής Κρήτης. 3 


238. Μετονομασία και μεταφορά της έδρας του Ιερού ανδρι¬ 

κού Κοινοβιακού Ησυχαστηρίου «Άγιος Μεγαλομάρ- 
τυς Γεώργιος ο Τροπαιοφόρος» Σάρτης Χαλκιδικής της 
Ιεράς Μητροπόλεως Κασσανδρείας». 4 

239. Ιδρυση Γυναικείου Κοινοβιακού Ησυχαστηρίου Εισο- 

δίων της Υπεραγίας Θεοτόκου Νομού Ηρακλείου Κρή¬ 
της της Ιεράς Αρχιεπισκοπής Κρήτης. 5 

240. Ιδρυση ενορίας του Ιερού Ενοριακού Ναού Αγίου Νε¬ 

κταρίου Μπάρας Τρικκαίων της Ιεράς Μητροπόλεως 
Τρίκκης και Σταγών. 6 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 235 (1) 

Σύσταση ενιαίας επιχείρησης ύδρευσης και αποχέτευσης με το 
όνομα «Δημοτική Επιχείρηση Ύδρευσης και Αποχέτευσης 
Σκιάθου», στο δήμο Σκιάθου του νομού Μαγνησίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
(ΦΕΚ 191/Α/1980) «περί κινήτρων δια την ίδρυσιν επιχειρή¬ 
σεων Υδρεύσεως και Αποχετεύσεως». 

2. Την 100/1989 γνωμοδότηση του Συμβουλίου της Επι- 


Εσωτερικών, αποφασί- 

Άρθρο 1 

Εγκρίνεται η αριθ. 146/1988 απόφαση του Δημοτικού Συμ¬ 
βουλίου Σκιάθου του Νομού Μαγνησίας που αφορά τη σύσταση 
στον ομώνυμο δήμο ενιαίας επιχείρησης ύδρευσης και αποχέτευ¬ 
σης που έχει ως εξής: 

1. Συνιστάται στο Δήμο Σκιάθου του Νομού Μαγνησίας ενιαία 
επιχείρηση ύδρευσης και αποχέτευσης με το όνομα «Δημοτική 
Επιχείρηση Ύδρευσης και Αποχέτευσης Σκιάθου (ΔΕΥΑΣ)» (άρ¬ 
θρο 1 παρ. 1 του Ν. 1069/1980). 

2. Η Δημοτική Επιχείρηση Ύδρευσης και Αποχέτευσης είναι 
νομικό πρόσωπο ιδιωτικού δικαίου με κοινωφελή χαρακτήρα και 
διέπεται ως προς τη διοίκηση, οργάνωση, εκτέλεση, λειτουργία 
και συντήρηση των έργων της αρμοδιότητάς της καθώς και τις 

χρηματοδότησής της από τις διατάξεις του Ν. 1069/ 

1980 

«περί κινήτρων δια την ίδρυσιν επιχειρήσεων υδρεύσεως και απο¬ 
χετεύσεως». Οσον αφορά τα υπόλοιπα εφαρμόζονται οι διατάξεις 
του Π.Δ. 76/1985 «περί κυρώσεως του Δημοτικού και Κοινοτι¬ 
κού Κώδικα» και οι κανόνες της ιδιωτικής οικονομίας (άρθρο 1 
παρ. 1 Ν. 1069/1980). 

3. Έδρα της επιχείρησης είναι η πόλη Σκιάθου. 

4. Περιοχή αρμοδιότητας της επιχείρησης είναι η διοικητική 
περιφέρεια του Δήμου Σκιάθου. 

Άρθρο 2 
Εκμετάλλευση 

5. Τρόπος εκμετάλλευσης των έργων και υπηρεσιών: 

Η εκμετάλλευση των έργων και υπηρεσιών της επιχείρησης 
ενεργείται σύμφωνα με τις διατάζεις του Ν. 1069/1980. 

Άρθρο 3 

Περιουσία 

6. Περιουσία της επιχείρησης: Στην περιουσία της επιχείρησης 
ανήκουν τα έργα ύδρευσης και αποχέτευσης της περιοχής αρμο¬ 
διότητας της επιχείρησης τα οποία εκτελέστηκαν ή θα εκτελε- 
σθούν με βάση τις μελέτες που εγκρίθηκαν ή θα εγκριθούν, όλοι οι 
υπόνομοι που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνομοι ή 
ανοικτοί αγωγοί που εκβάλλουν άμεσα ή έμμεσα στο δίκτυο, 










ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΟΤΟ) 


καθώς επίσης και οι μονάδες επεξεργασίας πόσιμου ύδατος και 
υγρών αποβλήτων (άρθρο 8 Ν. 1069/1980). 

Άρθρο 4 

Έσοδα 

7. Έσοδα της επιχείρησης είναι αυτά τα οποία θεσπίζονται 
από τις διατάξεις του Ν. 1069/1980, άρθρα 10 έως και 16 και 
27 και 28, δηλαδή: 

α. Το ειδικό τέλος για τη μελέτη, κατασκευή και επέκταση των 
έργων ύδρευσης και αποχέτευσης, για μια δεκαετία από της 1ης 
Ιανουάριου του επομένου από τη σύσταση της επιχείρησης έτους 
που υπολογίζεται σε ποσοστό 80% επί της αξίας του ύδατος που 
καταναλίσκεται (άρθρα 10 παρ. 1 εδ. α' και 11 Ν. 1069/1980). 

β. Το ειδικό τέλος 3% επί του ακαθάριστου εισοδήματος από 
οικοδομές που βρίσκονται στην περιφέρεια του δήμου, το οποίο 
καταβάλλεται για μια δεκαετία από την έναρξη του επόμενου από 
τη σύσταση της επιχείρησης έτους (άρθρα 10 παρ. 1 εδ. β' και 12 
Ν. 1069/1980). 

γ. Δωρεά επιχορήγηση από το πρόγραμμα δημόσιων επενδύ¬ 
σεων σε ποσοστό μέχρι 35% επί των δαπανών μελετών και κατα¬ 
σκευών των κάθε φύσεως έργων ύδρευσης και αποχέτευσης αρ¬ 
μοδιότητας της επιχείρησης (άρθρα 10 παρ. 1 εδ. ια' και 13 Ν. 
1069/1980). 

δ. Το τέλος σύνδεσης μετά του δικτύου της αποχέτευσης (άρ¬ 
θρο 10 παρ. 1 εδ. γ’ Ν. 1069/1980). 

ε. Η δαπάνη διακλάδωσης και σύνδεσης προς τον αγωγό της 
ύδρευσης και της αποχέτευσης (άρθρο 10 παρ. 1 εδ. δ’ και άρθρο 
15 Ν. 1069/1980). 

στ. Το τέλος σύνδεσης μετά του δικτύου της ύδρευσης (άρθρο 
10 παρ. 1 εδΓ- ε’ Ν. 1069/1980). 

ζ. Το τέλος χρησεώς υπονόμων (άρθρο 10 παρ. 1 εδ. στ’ Ν. 
1069/1980). ' 

η. Η αξία ύδατος που καταναλώνεται (άρθρο 10 παρ. 1 εδ. ζ 
Ν. 1069/1980). 

Θ.Ή εγγύηση χρήσεως του υδρομετρητή (άρθρο 10 παρ. 1 εδ. 

η Ν. 1069/1980). 

ι. Η δαπάνη μετατόπισης αγωγών διακλαδώσεων και συνδέ- 
. σεων ύδρευσης ή αποχέτευσης υδρομετρητών ή άλλων συναφών 
εργασιών (άρθρο 10 παρ. 1 εδ. θ' Ν. 1069/1980). 

ια.Όι συνεισφορές τρίτων για την εκτέλεση κατά προτεραιό¬ 
τητα έργων (άρθρο 10 παρ. 1 εδ. Γ Ν. 1069/1980). 

ιβ. Οι πρόσοδοι από την περιουσία ή το τίμημα από την εκποί¬ 
ηση αυτής (άρθρο 10 παρ. 1 εδ. ιβ’ Ν. 1069/1980). 

ιγ. Δάνεια, κληρονομιές, δωρεές και λοιπές επιχορηγήσεις (άρ¬ 
θρο 10 παρ. 1 εδ. ιγ’ και άρθρο 14 Ν. 1069/1980). 

ιδ. Έσοδα που εισπράττονται από την εφαρμογή των διατά¬ 
ξεων των άρθρων 27 και 28 Ν. 1069/1980, καθώς και κάθε 
άλλη νόμιμη πρόσοδος. 

Άρθρο 5 
Διοίκηση 

8. Η επιχείρηση διοικείται από διοικητικό συμβούλιο που απο- 
τελείται από πέντε (5) μέλη. Από τα μέλη του Διοικητικού Συμ¬ 
βουλίου τρεις (3) είναι αιρετοί εκπρόσωποι του δήμου, ένας (1) εί¬ 
ναι εκπρόσωπος του συλλόγου επαγγελματιών Σκιάθου και ένα 
(1) μέλος είναι δημότης ή κάτοικος του δήμου που έχει πείρα ή 
γνώσεις σχετικές με το αντικείμενο της επιχείρησης. 

Στα μέλη του Διοικητικού Συμβουλίου προστίθεται και εκπρό¬ 
σωπος των εργαζομένων χωρίς αλλαγή της συστατικής πράξης, 
όταν η επιχείρηση απασχολεί .περισσότερους από είκοσι (20) ερ¬ 
γαζόμενους. 


Η θητεία του διοικητικού συμβουλίου ακολουθεί τη θητεία του 
δημοτικού συμβουλίου και λήγει μόλις εγκατασταθούν τα νέα 
μέλη. 

Το δημοτικό συμβούλιο εκλέγει από τα μέλη του διοικητικού 
συμβουλίου τον πρόεδρο και τον αντιπρόεδρο (άρθρο 3 Ν. 1069/ 
1980 και άρθρο 247 του Π.Δ. 76/1985). 

9. Ο Πρόεδρος του διοικητικού συμβουλίου εκπροσωπεί την 
επιχείρηση σε όλες τις σχέσεις της, δικαστικές ή εξώδικες και σε 
περίπτωση απουσίας ή κωλύματος αυτού, ο αντιπρόεδρος (άρθρο 
5 παρ. 4 Ν. 1069/1980 και άρθρο 247 Π.Δ. 76/1985). 

Στον Υπουργό Εσωτερικών αναθέτουμε τη δημοσίευση και 
εκτέλεση του διατάγματος αυτού. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

Α. ΤΣΟΧΑΤΖΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 236 (2) 

Ίδρυση ενορίας του Ιερού Ενοριακού Ναού Αγίας Ματρώνης της 

Χιλιοπολίτιδος Νέας Ερυθραίας Αττικής της Ιεράς Μητροπό- 

λεως Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/77 «περί καταστατι¬ 
κού χάρτου της Εκκλησίας της Ελλάδος (ΦΕΚ 146/1977 τ.Α’) 
σε συνδυασμό με τα άρθρα 2 και 3 του αριθμ. 8/79 κανονισμού 
της Ιεράς Συνόδου της Εκκλησίας της Ελλάδος περί Ιερών Ναών 
και Ενοριών (ΦΕΚ 1/1980 τ.Α’). 

2. Τη σύμφωνη γνώμη του Μητροπολιτικού Συμβουλίου της 
Ιεράς Μητροπόλεως Αττικής που περιλαμβάνεται στο απόσπα¬ 
σμα της υπ’ αριθμ. 125/23.11.88 πράξεώς του. 

3. Την υπ’ αριθμ. 153/1988 γνωμοδότηση του Δημοτικού 
Συμβουλίου του Δήμου Νέας Ερυθραίας Αττικής. 

4. Την αριθμ. 204/1989 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

Ιδρύεται ενορία του Ιερού Ενοριακού Ναού Αγίας Ματρώνης 
της Χιλιοπολίτιδος Νέας Ερυθραίας Αττικής της Ιεράς Μητροπό¬ 
λεως Αττικής. 

Στον Υπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος Προεδρικού Δια¬ 
τάγματος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 237 (3) 

Ίδρυση ενορίας του Ιερού Ενοριαχού Ναού Μεταμορφώσεως του 
Σωτήρος περιοχής Αγίας Πελαγίας Μαλεβιζίου της Ιεράς Αρ¬ 
χιεπισκοπής Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/77 «περί καταστατι¬ 
κού χάρτου της Εκκλησίας της Ελλάδος (ΦΕΚ 146/1977 τ.Α’) 
σε συνδυασμό με τα άρθρα 2 και 3 του αριθμ. 8/79 κανονισμού 
της Ιεράς Συνόδου της Εκκλησίας της Ελλάδος «περί Ιερών 
Ναών και Ενοριών» (ΦΕΚ 1/1980 τ.Α’). 

2. Το άρθρο 54 του Ν. 4149/1961 «περί καταστατικού νό¬ 
μου της εν Κρήτη ορθοδόξου Εκκλησίας» (ΦΕΚ 41/1961, τ.Α’). 

3. Τη σύμφωνη γνώμη του Μητροπολιτικού Συμβουλίου της 
Ιεράς Αρχιεπισκοπής Κρήτης που περιλαμβάνεται στο απόσπα¬ 
σμα της υπ’ αριθμ. 110/1988 πράξεώς του. 

4. Την υπ’ αριθμ. 641/1988 γνωμοδότηση του Κοινοτικού 
Συμβουλίου Αχλάδας Μαλεβιζίου. 

5. Την υπ’ αριθμ. 203/1989 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο μόνο 

Ιδρύεται ενορία του Ιερού Ενοριακού Ναού Μεταμορφώσεως 
του Σωτήρος, περιοχής Αγίας Πελαγίας Μαλεβιζίου της Ιεράς 
Αρχιεπισκοπής Κρήτης. 

Στον Υπουργό ΕΘνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος Προεδρικού Δια¬ 
τάγματος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ; 238 (4) 

Μετονομασία και μεταφορά της έδρας του Ιερού ανδρικού Κοινο- 
βιακού Ησυχαστηρίου «Άγιος Μεγαλομάρτυς Γεώργιος ο 
Τροπαιοφόρος» Σάρτης Χαλκιδικής της Ιεράς Μητροπόλεως 
Κασσανδρείας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

( . . . 

Έχοντας υπόψη: 

1. Τις διατάξεις: 

α) Του άρθρου 39 παρ. 10 του Ν. 590/1977 (ΦΕΚ 146/77 
τ.Α’) «περί του Καταστατικού χάρτου της Εκκλησίας της Ελλά¬ 
δος». 

β) Των άρθρων 108 και επόμενα του Αστικού Κώδικα. 

2. Την υπ’ αριθμ. 3322/23.2.1986 συμβολαιογραφική 
πράξη του Συμβολαιογράφου Συκιάς Χαλκιδικής Τρύφωνα Παν. 
Κυριακίδη που εγκρίθηκε με το Π.Δ. τις 8.12.1986 και δημο- 
σιεύθηκε στο υπ’ αριθμ. 934/31.12.1986 τ.Α’ ΦΕΚ, ιδρύθηκε 
στη Κοινότητα Σάρτης Χαλκιδικής ίδρυμα ανδρικού Κοινοβιακού 
Ησυχαστηρίου με την επωνυμία «Άγιος Μεγαλομάρτυς Γεώρ¬ 
γιος ο Τροπαιοφόρος». 

3. Την υπ’ αριθ. 35553/30.12.1988 συμβολαιογραφική 


πράξη του Συμβολαιογράφου Θεσσαλονίκης Γρηγορίου Δημ. 
Χατζησώμου με την οποία τροποποιείται ο οργανισμός του Ιερού 
ανδρικού Κοινοβιακού Ησυχαστηρίου «Άγιος Μεγαλομάρτυς Γε- 
ώργιος ο Τροπαιοφόρος» Σάρτης Χαλκιδικής. 

4. Το υπ’ αριθμ. 42/18.1.1989 έγγραφο του Σεβασμιώτα- 
του Μητροπολίτη Κασσανδρείας με το οποίο παρέχεται η συγκα¬ 
τάθεσή του για τη μετονομασία και μεταφορά της έδρας του ανω¬ 
τέρω Ησυχαστηρίου. 

5. Το υπ’.αριθ. 220/279/24.2.89 έγγραφο της Ιεράς Συνό¬ 
δου της Εκκλησίας της Ελλάδος με το οποίο ενέκρινε στη συνε¬ 
δρίαση της 10.2.89 τη μετονομασία και μεταφορά της έδρας του 
αναφερομένου Ησυχαστηρίου με πρόταση του Υπουργού Εθνικής 
Παιδείας και Θρησκευμάτων, αποφασίζουμε: 

Άρθρο μόνο 

Εγκρίνουμε τη γένομένη με την υπ’ αριθμ. 3553/30.12.88 
συμβολαιογραφική πράξη του συμβολαιογράφου Θεσσαλονίκης 
Γρηγορίου Δημ. Χατζησώμου μετονομασία του Ιερού ανδρικού 
Κοινοβιακού Ησυχαστηρίου «Άγιος Μεγαλομάρτυς Γεώργιος ο 
Τροπαιοφόρος» σε «όσιος Αρσένιος ο Καππαδόκης» και μεταφορά 
της έδρας αυτού εκ της Σάρτης Χαλκιδικής στο Βατοπέδί Χαλκι¬ 
δικής. Κυρώνουμε τη τροποποίηση του Οργανισμού του ανωτέρω 
Ησυχαστηρίου που γίνεται στα άρθρα 1, 15 και 17 και καταχω¬ 
ρίζεται κατωτέρω. 

Τροποποίηση καταστατικού Θρησκευτικού ιδρύματος ■(Ησυ¬ 
χαστηρίου), αλλαγή της επωνυμίας του κάι μεταφορά της έδρας 
αυτού. 

1) Το άρθρο πρώτο (Ιο) τροποποιείται ως εξής: Επωνυμία του 
Ιδρύματος είναι «ΙΕΡΟΝ ΗΣΥΧΑΣΤΉΡΙΟΝ ΟΣΙΟΣ ΑΡΣΕ¬ 
ΝΙΟΣ Ο ΚΑΠΠΑΔΟΚΗΣ» και η έδρα αυτού μέταφέρεται από τη 
περιοχή Σάρτης στο Βατοπέδί Νομού Χαλκιδικής, όπου βρίσκο¬ 
νται οι προαναφερόμενες κτιριακές εγκαταστάσεις του Ησυχα¬ 
στηρίου κάι ο Ιερός Ναός Αγίας Σκέπης στη θέση «Μαυρόλακ- 
κος» ή «Όριο Κοινότητας Μεταμόρφωσης Βατοπεδίόυ»». 2) Στο 
άρθρο δεκαπέντε (15) προστίθεται παράγραφος έψιλον (ε) με το 
εξής περιεχόμενο: «Οι αρχικές εγκαταστάσεις του Ιδρύματος στη 
Σάρτη Ν. Χαλκιδικής, στη θέση Άγιος Παύλος της εποικισθείσάς 
περιοχής του αγροκτήματος «Νέα Αφησιά» με τόν επ’ αυτού υφι¬ 
στάμενο Ιερό Ναό των Αγίων Αρχαγγέλων και των ανεγερθέ- 
ντων προσκτισμάτων του Ησυχαστηρίου, μεταβάλλονται σε Με¬ 
τόχι του Ιδρύματος, εξαρτώμενο απ’ αυτό» και 3) το άρθρο δέκα- 
τοέβδομο (17ο) τροποποιείται όπως παρακάτω: «ΤοΉσυχαστή- 
ριο έχει σφραγίδά κυκλική, τριμερή, η οποία φέρει στο μέσον την 
εικόνα του Οσίου Αρσένιου του Καππαδόκού και κυκλικά και πε¬ 
ριφερειακά τις λέξεις Ιερόν Ανδρώον Ησυχαστήριον «ΟΣΙΟΣ ΑΡ¬ 
ΣΕΝΙΟΣ Ο ΚΑΠΠΑΔΟΚΗΣ» Βατοπεδίου Χαλκιδικής». 

Κατά τα λοιπά ισχύουν όλα τα μη τροποποιούμενα άρθρα του 
εν λόγω καταστατικού και οργανισμού του Ιδρύματος. 

Στον .Υπουργό ΕΘνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος Προεδρικού Δια¬ 
τάγματος. 

ε 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

1 Λ 1 · 1 / · . 

Ο ΥΠΟΥΡΓΟΣ > 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 239 (5) 

Ίδρυση Γυναικείου Κοινοβιακού Ησυχαστηρίου Εισοδίων της 

Υπεραγίας Θεοτόκου Νομού Ηρακλείου Κρήτης της Ιεράς Αρ¬ 
χιεπισκοπής Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 39 παρ. 10 του Ν; 590/1977 (ΦΕΚ 146/77 
τ.Α') «Περί του καταστατικού χάρτου της Εκκλησίας της Ελλά¬ 
δος». 

β) Των άρθρων 108 και επόμενα του Αστικού Κώδικά. 

2. Την υπ’ αριθμ. 5704/2.3.1989 συμβολαιογραφική πράξη 
της συμβολαιογράφου Ηρακλείου Μαρίνης Κοντογιαννάκη - Αν- 
δρονά, με την οποία συνιστάται στη θέση Άγιος Γεώργιος της 
Κοινότητας Ροδιάς Ηρακλείου Ίδρυμα γυναικείου Κοινοβιακού 
Ησυχαστηρίου με την επωνυμία «Εισοδίων της Τπεραγίας Θεο¬ 
τόκου Νομού Ηρακλείου Κρήτης». 

3. Το υπ’ αριθμ. 644/236/3.3.89 έγγραφο του Σεβασμιω- 
τάτου Αρχιεπισκόπου Κρήτης, με το οποίο παρέχεται η συγκατά¬ 
θεσή του για την ίδρυση του ανωτέρω Ησυχαστηρίου. 

4. Το υπ’ αριθμ. 14/1989 Απόσπασμα Πρακτικού της Ιεράς 
Επαρχιακής Συνόδου της Εκκλησίας Κρήτης, με το οποίο ενέ- 
κρινε στη συνεδρίοιση της 6.3.89 την σύσταση του αναφερομένου 
Ησυχαστηρίου, με πρόταση του Υπουργού Εθνικής Παιδείας και 
Θρησκευμάτων, οιποφασίζουμε: 

Εγκρίνουμε τη γενομένη με την υπ’ αριθμ. 5704/2.3.1989 
συμβολαιογραφική πράξή της συμβολαιογράφου Ηρακλείου Μα¬ 
ρίνης Κοντογιαννάκη - Ανδρονά σύσταση Ιερού γυναικείου Κοι- 
νοβιακού Ιδρύματος (Ησυχαστηρίου) με την επωνυμία «Εισοδίων 
της Υπεραγίας Θεοτόκου Νομού Ηρακλείου Κρήτης». 

Το ίδρυμα αυτό το οποίο είναι νομικό πρόσωπο Ιδιωτικού Δι¬ 
καίου τελεί κάτω από την εποπτεία του εκάστοτε Αρχιεπισκόπου 
Κρήτης και διέπεται από τον Οργανισμό του. 

Κυρώνουμε τον Οργανισμό του Ιερού Γυναικείου Κοινοβιακού 
Ησυχαστηρίου «Εισοδίων της Υπεραγίας Θεοτόκου Νομού Ηρα¬ 
κλείου Κρήτης» που αποτελείται από 32 (τριάντα δύο) άρθρα και 
δύο (2) μεταβατικές διατάξεις και καταχωρίζεται κατωτέρω: 

ΕΣΩΤΕΡΙΚΟΣ ΚΑΝΟΝΙΣΜΟΣ (ΟΡΓΑΝΙΣΜΟΣ) 

ΙΕΡΟΥ ΓΥΝΑΙΚΕΙΟΥ ΚΟΙΝΟΒΙΟΥ ΗΣΥΧΑΣΤΗΡΙΟΥ 
ΕΙΣΟΔΙΩΝ ΓΗΣ ΥΠΕΡΑΓΙΑΣ ΘΕΟΤΟΚΟΥ ΡΟΔΙΑΣ 
Ν. ΗΡΑΚΛΕΙΟΥ ΚΡΗΤΗΣ 

Χάριτι της Μιάς, Αγίας, Ομοουσίου, Ζωοποιού και Αδιαιρέτου 
Τριάδος και πρεσβείαις και προστασίαις της Υπερευλογημένης 
Ενδόξου Δεσποίνης ημών Θεοτόκου και Αειπαρθένου Μαρίας ευ¬ 
λογία δε του Σεβασμιωτάτου Αρχιεπισκόπου Κρήτης Τιμοθέου, 
προβαίνουμε στη σύνταξη του εσωτερικού Κανονισμού (Οργανι¬ 
σμού) του Ιερού Γυναικείου Κοινοβίου Ησυχαστηρίου των Εισο- 
δίων της Υπεραγίας Θεοτόκου στη Ροδιά Μαλεβυζίου Ν. Ηρα¬ 
κλείου Κρήτης. 

ΚΕΦΑΛΑΙΟ Ά. 

Σύσταση και Σκοπός της Αδελφότητας. 

Άρθρο Ιο. 

Στην κτηματική περιφέρεια Ροδιάς Μαλεβυζίου Νομού Ηρα¬ 
κλείου Κρήτης και στη θέση «Άγιος Γεώργιος» ιδρύεται Ησυχα¬ 
στήριο ευσεβών και εναρέτων γυναικών που επιθυμούν να μονά¬ 
σουν, το οποίο θα λειτουργεί στο εξής με την επωνυμία «ΙΕΡΟ 
ΓΥΝΑΙΚΕΙΟ ΚΟΙΝΟΒΙΟ ΗΣΥΧΑΣΤΗΡΙΟ ΤΩΝ ΕΙΣΟΔΙΩΝ 
ΤΗΣ ΥΠΕΡΑΓΙΑΣ ΘΕΟΤΟΚΟΥ», ως Νομικό Πρόσωπο Ιδιωτι¬ 


κού Δικαίου αυτοτελές, αυτοδιοίκητο και ανεξάρτητο, το οποίο 
τελεί υπό την κανονική εξάρτηση της Ιεράς Αρχιεπισκοπής Κρή¬ 
της. Η αδελφότητα του Ιερού Ησυχαστηρίου έχει σκοπό την συμ¬ 
βίωση και ενάσκηση των αδελφών, την διαβίου αφιαίρωσή τους 
στη λατρεία τού Θεού όπως ορίζεται από την Μία, Αγία και Κα¬ 
θολική Ορθόδοξη Εκκλησία, την ηθική και πνευματική τους τε¬ 
λειοποίηση και την με την προσευχή τους συμπαράσταση στο 
πλήρωμα της Εκκλησίας, σύμφωνα με τους περί Μοναχικής Πο¬ 
λιτείας Ιερούς Κανόνες και τις Παραδόσεις της Ορδόδοξης Ανα¬ 
τολικής Εκκλησίας. 

Άρθρο 2ο. 

Το Ησυχαστήριο θεωρείται ότι υπάρχει και λειτουργεί ακόμη 
και αν επιζεί έστω και μία μόνο αδελφή από τα μέλη του. Ακόμη 
και αν πεθάνει και αυτή κατά ρητή βούληση της αδελφότητας δε 
θεωρείται αυτό διαλυμένο, αλλά ότι τελεί εν διακοπαίς υπό την 
άμεση επίβλεψη και παρακολούθηση του εκάστοτε Αρχιεπισκό¬ 
που Κρήτης. Μετά πάροδο όμως δέκα (10) ετών, εάν δεν εμφανι¬ 
στεί και δεν εγκαταβιώσει άλλη αδελφή, θεωρείται αυτό διαλυ¬ 
μένο, όλη δε η υφισταμένη κινητή και ακίνητη περιουσία του πε¬ 
ριέρχεται κατά ρητή βούληση της Αδελφότητας στην Ιερά Αρχιε¬ 
πισκοπή Κρήτης. 

ΚΕΦΑΛΑΙΟ Β'. 

Πνευματική Εποπτεία και Δικαιοδοσία του Αρχιεπισκόπου Κρή¬ 
της. 

Ο Αρχιεπίσκοπος Κρήτης μνημονεύεται σε όλες τις Ιερές ακο- 
λουθείες και τελετές. 

1. Εποπτεύει και παρακολουθεί όλη γενικά την πνευματική 
ζωή, τη λειτουργία και τη διαβίωση των ασκουμένων Μοναζου- 
σών που διαβιούν στο Ησυχαστήριο, καθώς και την τήρηση των 
διατάξεων του παρόντος από αυτές. 

2. Εγκρίνει την εκλογή της Ηγουμένης και της Γερόντιας, 
αποδέχεται δε και τις παραιτήσεις και των δύο. 

3. Εγκρίνει την κουρά των δοκίμων Αδελφών αφού προηγου¬ 
μένως γίνει η δοκιμασία τους όπως προβλέπεται από τον παρό¬ 
ντα Κανονισμό. 

4. Μεριμνά για τις πνευματικές ανάγκες της Αδελφότητας, 
εγκρίνει διορίζει, με εισήγηση και πρόταση της Ηγουμένης και 
της Γεροντίας, κατάλληλο Εφημέριο, ο οποίος εκτελεί και χρέη 
Πνευματικού. 

Αυτός παύεται από τον Αρχιεπίσκοπο με εισήγηση της Ηγου¬ 
μένης και της Γερόντιας του Ιερού Ησυχαστηρίου. 

5. Ενημερώνεται γραπτά ή και προφορικά από την Ηγουμένη 
για την πνευματική πρόοδο των Μοναζουσών. 

6. Ασκεί αυτοδίκαια ή με εισήγηση και πρόταση της Ηγουμέ¬ 
νης και της Γ εροντίας πειθαρχική δίωξη εναντίον κάθε Μοναχής 
που θα ήθελε υποπέσει σε παράπτωμα ή ήθελε επισύρει την ορι¬ 
στική της απομάκρυνση από το Ησυχαστήριο. 

7. Αποφαίνεται για τις τυχόν τροποποιήσεις του παρόντος Κα¬ 
νονισμού εγκρίνοντας αυτές. 

8. Ασκεί τις υπό των Ιερών Κανόνων προβλεπόμενες Επισκο¬ 
πικές δικαιοδοσίες σε αναφυόμενα ζητήματα που προκαλούν ή 
μπορούν να προκαλέσουν διχοστασίες και έριδες στην Αδελφό¬ 
τητα. 

ΚΕΦΑΛΑΙΟ Γ\ 

Εισαγωγή και Δοκιμασία Αδελφών. 

Για την εισαγωγή στο Ιερό Ησυχαστήριο νέων Αδελφών απαι¬ 
τούνται: 

1. Νόμιμη ηλικία, ικανή για άσκηση κάθε δικαιοπραξίας. 

2. Αγαμία ή χηρεία εν ζωή ή εν λόγω θανάτου. 

3. Απόφαση της ολομέλειας της Αδελφότητας με δικαιολογη¬ 
μένη πρόταση της Ηγουμένης, σε περίπτωση που η δόκιμη είναι 
ανήλικη. Σ’ αυτή.την περίπτωση απαιτείται γραπτή συγκατά¬ 
θεση του πατέρα της ή εκείνου που ασκεί από το Νόμο την κηδε¬ 
μονία της. 

4. Υγεία και σωματική αρτιμέλεια που να πιστοποιείται από 
τον ιατρό του Ησυχαστηρίου. Διανοητικά ή ψυχικά άρρωστη δε 
γίνεται δεκτή ως δόκιμη. Εάν στη διάρκεια της δοκιμασίας διαπι¬ 
στωθεί ύπαρξη ψυχοπάθειας απομακρύνεται από την Αδελφό¬ 
τητα για να αποφευχθούν τυχόν προβλήματα στην ομαλή λει¬ 
τουργία της. 

5. Ικανός χρόνος επικοινωνίας με την Ηγουμένη, τις Αδελφές, 
και τον Πνευματικό της Μονής πριν από την είσοδό της στο Ησυ¬ 
χαστήριο ως δόκιμης. * 

6. Έγγραφη αίτηση της υποψήφιας για την εγγραφή της στο 
Δοκιμολόγιο του Ησυχαστηρίου που υποβάλλεται μετά από έξι 
(6) μήνες παραμονής της σ’ αυτό. 

7. Η είσοδος δόκιμης στο Ιερό Ησυχαστήριο γίνεται με συνεν¬ 
νόηση της Ηγουμένης, της Γερόντιας και του Πνευματικού. 

Άρθρο 5ο. 

1. Εκείνη που γίνεται δεκτή ως δόκιμη Αδελφή και σύμφωνα 
με τα παραπάνω εγγράφεται στο Δοκιμολόγιο, δοκιμάζεται επί 
τρία (3) συνεχή χρόνια, τα οποία μπορεί να αυξήσει ή να μειώσει 
η Γερόντια με πρόταση της Ηγουμένης, ανάλογα με την επίδοσή 
της στις πνευματικές απαιτήσεις και ασκήσεις της Κοινοβιακής 
ζωής. 

2. Εκείνη που γράφτηκε στο Δοκιμολόγιο παραδίδει όλα της 
τα υπάρχοντα για φύλαξη στην Αδελφότητα σε τρόπο ώστε εάν 
πριν από τη ρασοφορία της ήθελε να φύγει ή να διωχθεί από το 
Ησυχαστήριο, να μην έχει καμμιά οικονομική αξίωση, εκτός από 
όσα εκείνη κατέθεσε σε είδος, ή σε χρήμα. 

3. Δόκιμη Μοναχή εάν εγκαταλείψει το Ησυχαστήριο γίνεται 
εκ νέου δεκτή, εφόσον συμφωνήσουν γι’ αυτό η Ηγουμένη, ο 
Πνευματικός, η Γερόντια και η Αδελφότητα. 

4. Μετά την κανονική δοκιμασία η δόκιμη Μοναχή με πρό¬ 
ταση της Ηγουμένης και του Πνευματικού, με απόφαση της Γε- 
ροντίας και της Αδελφότητας και με έγκριση και ευλογία του Αρ¬ 
χιεπισκόπου Κρήτης χειροθετείται από τον Πνευματικό του Ησυ¬ 
χαστηρίου, εάν αυτός είναι Ιερομόναχος, εάν όχι από τον Ιερομό¬ 
ναχο που ήθελε προτείνει στον Αρχιεπίσκοπο Κρήτης η Ηγου¬ 
μένη και η Γεροντία, σε Μικρόσχημη, μετά δε από τρία (3) χρόνια 
σε Μεγαλόσχημη. 

Η ίδια τάξη ακολουθείται και στην περίπτωση χειροθεσίας Μι- 
κρόσχημης σε Μεγαλόσχημη. 

5. Οι δόκιμες Μοναχές επειδή δεν είναι μέλη της Αδελφότητας 
δεν παρίστανται στις Γ ενικές Συνελεύσεις της και εάν με άδεια της 
Ηγουμένης και της Γεροντίας παραστούν δεν έχουν δικαίωμα ψή¬ 
φου. 

Η δόκιμη γίνεται μέλος της Αδελφότητας μόνο με την Μονα¬ 
χική κουρά. 

6. Μικρόσχημη ή Μεγαλόσχημη Αδελφή προερχόμενη από 
άλλη Αδελφότητα δεν γίνεται δεκτή. Επιτρέπεται μόνο σε εξαιρε¬ 


τικές περιπτώσεις και κατόπιν προτάσεως του Αρχιεπισκόπου 
Κρήτης και εγκρίσεως της Αδελφότητας. 

ΚΕΦΑΛΑΙΟ Δ’. 

Τα μέλη της Αδελφότητας. 

Άρθρο 6ο. 

1. Οι Αδελφές, Μοναχές και Δόκιμες, υποχρεούνται να ζουν 
σύμφωνα με τις διατάξεις περί Μοναχισμού της Ορθόδοξης Ανα¬ 
τολικής Εκκλησίας, δηλαδή με ευσέβεια και σωφροσύνη, με φόβο 
θεού, με ησυχία και εγκράτεια, με υπακοή και φιλαδέλφεια, με 
αγάπη και ενότητα, επιδιδόμενες στη συνεχή προσευχή και στις 
διάφορες Πνευματικές ασκήσεις. 

2. Οι Αδελφές οφείλουν να ασκούν κατά τρόπο Ευαγγελικό την 
αγάπη μεταξύ τους, αποκλειομένης παντελώς της μερικής φιλίας 
Αδελφής με Αδελφή ή Αδελφής με υποψήφια Μοναχή, ή Αδελφής 
με κοσμική. 

3. Οι Αδελφές αφού έχουν εκλέξει την Αγγελική Πολιτεία πρέ¬ 
πει να ασκούν ακριβή υπακοή στην Ηγουμένη, στον Πνευματικό 
οι οποίοι υπάρχουν «εις τόπον και τύπον Χιστού». 

4. Κάθε Μοναχή οφείλει να εξαγορεύει τους λογαριασμούς της 
στην Ηγουμένη και η οποία μετά τις πρακτικές συμβουλές τις 
οποίες θεωρεί απαραίτητες την παραπέμπει στον Πνευματικό γι;. 
εξομολόγηση. 

5. Οι Μοναχές προσφωνούν την Ηγουμένη με την επωνυμία 
«Γερόντισσα» μεταξύ τους δε προσφωνούνται με την επωνυμία 
«Αδελφή» και το όνομα κάθε μιας. 

6. Οι Αδελφές είναι υποχρεωμένες να προσέρχονταινανελλει- 
πώς και εγκαίρως στις Ιερές Ακολουθείες του Κοινοβίου, στην 
κοινή Τράπεζα, στις Γ ενικές συνάξεις της Αδελφότητας που συζη- 
τούνται γενικής φύσης θέματα και προβλήματα του Κοινοβίου ή 
γίνεται διδασκαλία Πατερική από την Ηγουμένη ή τον Πνευμα¬ 
τικό. 

7. Οι Αδελφές υποχρεούνται την ώρα της κοινής λατρείας να 
στέκονται και να κάθονται οπότε επιτρέπει το τυπικό με . σεμνό¬ 
τητα, ευλάβεια και φόβο θεού. Εκείνη που απουσιάζει ή καθυστε¬ 
ρεί να έλθει στις Ιερές Ακολουθίες του Ησυχαστηρίου, κανονίζεται. 
από την Ηγουμένη με επιτίμιο. 

8. Οι Αδελφές σηκώνονται μια ώρα πριν από την έναρξη της 
πρωινής ακολουθίας για την εκτέλεση του προσωπικού τους Μο¬ 
ναχικού Κανόνα. 

9. Οι Αδελφές υποχρεούνται να μετέχουν στις νηστείες της 
Αγίας Εκκλησίας και να απέχουν κρεοφαγίας. Τρώγουν με σι¬ 
ωπή στην κοινή Τράπεζα, όπου γίνεται ανάγνωση Πατερικού κει¬ 
μένου και μόνο με ευλογία της Ηγουμένης μπορεί μοναχή για λό¬ 
γους ασθένειας ή αναγκαίας εργασίας να απουσιάζει από την 
κοινή Τράπεζα. 

10. Οι Αδελφές ασκούν το διακόνημα που τους έχει ανατεθεί. 
Κανένα διακόνημα δεν είναι ισόβιο ή αναπόσπαστο. Με εισήγηση 
της Ηγουμένης και με απόφαση της Γερόντιας τα διακονήματα 
αλλάσσουν την 31 Δεκεμβρίου κάθε έτους, σε μερικά όμως απ’ 
αυτά μπορούν οι Αδελφές να μείνουν και περισσότερα χρόνια 
(Αγιογραφία, κέντημα κ.λπ.). 

11. Σε περίπτωση αρρώστειας, αδυναμίας ή άγνοιας μπορεί η 
Γ εροντία με εισήγηση της Ηγουμένης να αλλάξει το διακόνημα 
Αδελφής σε οποιοδήποτε χρόνο. Άρνηση Αδελφής για εκτέλεση 
του διακονήματος που της ανατέθηκε, αδικαιολόγητη κατά την 
κρίση της Ηγουμένης, σημαίνει ανυπακοή και παράβαση βασικής 
αρχής της Μοναχικής Πολιτείας. Η επίμονη στην άρνηση συνε¬ 
πάγεται επιτίμιο. Εάν Αδελφή παρατηρήσει αμέλεια ή κακή λει¬ 
τουργία σε κάποιο διακόνημα δεν μπορεί να επέμβει η ίδια για τη 
διόρθωση της Αδελφής που το ασκεί, αλλά οφείλει να αναφέρει 

αυτό στην Ηγούμενη ή στην αναπληρώτριά της. 

12. Η Αδελφή τίποτε δεν έχει δικό της με βάση την αρχή της 
ακτημοσύνης του Μοναχισμού και κατά συνέπεια δεν μπορεί να 
δωρίζει κάτι σε άλλη Αδελφή ή συγγενικά πρόσωπα ή φτωχούς. 
Δώρα ή ευλογίες που προέρχονται από συγγενικιά ή φιλικά πρό¬ 
σωπα παραδίδονται στο Κοινόβιο. 

13. Η ενδυμασία των Αδελφών και η υπόδησή τους είναι 
ομοιόμορφη και απλή, αποκλείονται δε τα πολυτελή είδη. 

14. Ομιλίες κοσμικές ή απρεπείς ή ο,τιδήποτε διαταράσσει τη 
Μοναστηριακή ησυχία και τάξη δεν επιτρέπονται. 

15. Επισκέψεις Αδελφών σε κελλιά άλλων Αδελφών και συζη¬ 
τήσεις μεταξύ τους δεν επιτρέπονται χωρίς την ευλογία της 
Ηγουμένης. 

, 16. Η επικοινωνία των Αδελφών με συγγενικά πρόσωπα ή με 

επισκέπτες κληρικούς ή λαϊκούς επιτρέπεται μόνο με ευλογία της 
Ηγουμένης και για ορισμένο χρόνο. 

17. Η έξοδος από το Ησυχαστήριο μιας Αδελφής επιτρέπεται 
μόνο για λόγους υγείας ή για ανάγκες του Κοινοβίου, παρατείνε- 
ται δε η παραμονή εκτός του Ησυχαστηρίου μέχρι τρεις (3) ημέ¬ 
ρες με προφορική άδεια της Ηγουμένης, μέχρι δέκα (10) μέρες με 
απόφαση της Γερόντιας και γραπτή άδεια της Ηγουμένης, πέραν 
όμως των δέκα (10) ημερών απαιτείται και άδεια του Αρχιεπι¬ 
σκόπου Κρήτης. 

Άρθρο 7ο. 

1. Αδελφή που αποχωρεί οριστικά για οποιοδήποτε λόγο από 
το Ιερό Ησυχαστήριο μπορεί να πάρει μαζί της τα προσωπικά της 
είδη και βιβλία. 

2. Αν Αδελφή είχε χρήματα και τα κατέθεσε στο Ησυχαστήριο 
για τις ανάγκες του, όταν τυχόν φύγει οριστικά δεν μπορεί να τα 
διεκδικήσει. Η Ηγουμένη και η Γερόντια με απόφαση της Αδελ¬ 
φότητας μπορούν να επιστρέφουν σ’ αυτήν κάποιο ποσό ανάλογο 
με το ύψος της προσφοράς της και το χρόνο παραμονής της στο 
Ησυχαστήριο, αλλά και ανάλογο με την οικονομική δυνατότητα 
του Ησυχαστηρίου. 

Εάν Αδελφή οικειοθελώς αποχωρήσει από το Ιερό Ησυχαστή¬ 
ριο δεν γίνεται εκ νέου'δεκτή σ’ αυτό, εκτός μόνο μετά από ειλι¬ 
κρινή μετάνοια και εφόσον αυτό το εγκρίνει η πλειοψηφία των 
τεσσάρων πέμπτων (4/5) των μελών της Αδελφότητας. 

Άρθρο 8ο. 

Αδελφή που θα γίνει μέλος της Αδελφότητας του Ιερού Ησυχα¬ 
στηρίου εάν έχει στη νόμιμη κατοχή της περιουσία ακίνητη κάθε 
είδους, είναι υποχρεωμένη κατά τη διάρκεια της δοκιμασίας της 
πριν την κουρά της σε Μικρόσχημη να δηλώσει εντελώς ελεύθερα 
και ανεπηρέαστα στην Ηγουμένη και στη Γεροντία κάτι από την 
περιουσία της που θέλει να διαθέσει στους συγγενείς της ή κάπου 
αλλού, αλλά και τι ακριβώς δωρίζει στο Ησυχαστήριο των Εισο- 
δίων της Τπεραγίας Θεοτόκου, στο οποίο θα μονάσει. 

Με βάση τις δηλώσεις αυτές συντάσσεται πρακτικό, εγκρίνεται 
και υπογράφεται από την Ηγουμένη, τη Γερόντια και τη δωρή- 
τρια Αδελφή που θα γίνει Μικρόσχημη Μοναχή. 

Η περιουσία αυτή συμπεριλαμβάνεται στην περιουσία του Ιε¬ 
ρού Ησυχαστηρίου και καταγράφεται στο βιβλίο του κτηματολο¬ 
γίου του. Σε περίπτωση οικονομικής ανάγκης, το Ιερό Ησυχα¬ 
στήριο με τη νόμιμη και απόλυτη κυριότητα, νομή και κατοχή 
που έχει στην περιουσία αυτή, αλλά και σε εκείνη που προϋπάρχει 
σ’ αυτό μπορεί ελεύθερα να εκποιήσει μέρος ή ολόκληρη την πε¬ 
ριουσία. Το Ιερό Ησυχαστήριο στη διαδικασία αυτή εκπροσωπεί¬ 
ται από την Ηγουμένη, η οποία υπογράφει κάθε σχετικό. ’Οταν 
κωλύεται για λόγους αρρώστειας ή άλλης αιτίας, εκπροσωπείται 
από μέλος της Γερόντιας που την αναπληρεί νόμιμα. Εάν η δωρή- 


τρια Αδελφή για οποιοδήποτε λόγο αποχωρήσει μετά την κουρά 
της οριστικά από τη Ησυχαστήριο, δεν μπορεί να διεκδικήσει 
πλέον την περιουσία που δώρησε. 

Η Ηγουμένη όμως με τη Γερόντια, αν; κρίνουν σκόπιμο και 
αναγκαίο μπορούν να επιστρέφουν μέρος της περιουσίας αυτής αν 
δεν έχει όλη εκποιηθεί. Εάν έχει εκποιηθεί μπορούν και πάλι να 
την αποζημιώσουν σε χρήματα, ανάλογα με το ύψος της αξίας 
της περιουσίας της ή με άλλη προσφορά περιουσίας του Ιερού 
Ησυχαστηρίου. Αλλά και στην περίπτωση αυτή λαμβάνεται 
υπόψη η οικονομική δυνατότητα του Ησυχαστηρίου και ο χρόνος 
παραμονής της Μοναχής στο Ησυχαστήριο. 

ΚΕΦΑΛΑΙΟ Ε. 

Περί Διοικήσεως του Ησυχαστηρίου 
Άρθρο 9. 

Η Διοίκηση του Ησυχαστηρίου κατά το Πνευματικό του μέρος 
ασκείται από την Ηγουμένη με τριμελή, τετραμελή ή πενταμελή 
Γερόντια, ανάλογα του αριθμού των Μοναζουσών και διμελή 
Επιτροπή. Η Αδελφότητα δε αποτελεί Διοικητικό Όργανο του 
Ησυχαστηρίου. 

ΚΕΦΑΛΑΙΟ ΣΤ. 

Περί Ηγουμένης 
Άρθρο 10. 

Η Ηγουμένη, Πνευματική Μητέρα της Αδελφότητας ασκεί 
κάθε Πνευματική εξουσία σε όλα τα μέλη του Κοινοβίου. Παρα¬ 
κολουθεί άγρυπνα και εποπτεύει τη ζωή κάθε μιας όπως και την 
γενική λειτουργία του Ησυχαστηρίου. Καθοδηγεί, διαφωτίζει, 
στηρίζει και ελέγχει όλη τη ζωή τους με απλότητα και αγάπη 
Χριστού και ρυθμίζει με ευσέβεια και υπακοή την εγκαταβίωση 
των Μοναχών. 

Επιμελείται την ακριβή εφαρμογή του εσωτερικού Κανονι¬ 
σμού, προσέρχεται έγκαιρα στις Ιερές Ακολουθίες, την Κοινή 
Τράπεζα, ελέγχει κάθε Υπηρεσία της Αδελφότητας, ως και την 
ιδιωτική αλληλογραφία των Αδελφών, ρυθμίζει το διαιτολόγιο 
του Ιερού Ησυχαστηρίου και γενικά τίποτε δε γίνεται στο Ησυχα¬ 
στήριο χωρίς τη γνώμη και την άδειά της. 

Ορίζει κατά την κρίση της την ικανότερη από τις Αδελφές της 
Γεροντίας για να την αντικαθιστά όταν αυτή απουσιάζει από το 
Ησυχαστήριο, όταν ασθενεί, ή όταν αποσύρεται στο κελλί της. 

Συγκαλεί τη Γερόντια σε συνεδρίαση και την ολομέλεια της 
Αδελφότητας σε σύναξη, προτείνει στη Γ εροντία και κατόπιν στην 
Αδελφότητα τις πνευματικά ώριμες δόκιμες Αδελφές για κουρά, 
είτε σε Μικρόσχημες, είτε σε Μεχαλόσχημες. 

Υπογράφει κάθε έγγραφο του Ιερού Ησυχαστηρίου και τοποθε¬ 
τεί κάτω από της τη φράση «και αι συν εμοί εν Χριστώ Αδελφαί». 

Υπογράφει τα διπλότυπα εισπράξεων και πληρωμών. Εκπρο¬ 
σωπεί το Ησυχαστήριο ενώπιον Δικαστηρίου και κάθε Διοικητι¬ 
κής Εκκλησιαστικής Αρχής και κάθε Οργανισμού. Όταν κωλύε¬ 
ται για οποιοδήποτε λόγο και αιτία εκπροσωπείται από ένα μέλος 
της Γερόντιας που το ορίζει με απόφασή της η Γερόντια. 

Απαγορεύεται να εξέρχεται των ορίων του Ησυχαστηρίου, 
εκτός μόνο για εξαιρετικά σοβαρή και αναπότρεπτη ανάγκη εξυ¬ 
πηρέτησης του Ησυχαστηρίου για την οποία αποφασίζει η Γ ερο¬ 
ντία και ενημερώνεται ο Αρχιεπίσκοπος Κρήτης. 

Άρθρο 11. 

Η Ηγουμένη είναι αιρετή και ασκεί το αξίωμα ισόβια. Σε περί¬ 
πτωση όμως που αποδειχθεία ανεπαρκής ή παραβιάσει με οποιο- 
δήποτε τρόπο τον Κανονισμό της Αδελφότητας και μετά από μια 
έγγραφη σύσταση των μελών της Γ εροντίας και μια της Ολομέ- 

λείας της Αδελφότητας δεν επανέλθει στην τάξη, αλλά συνεχίζει 
να παρεκτρέπεται, τότε το θέμα αναφέρεται έγγραφα από τη Γε¬ 
ρόντια στον Αρχιεπίσκοπο Κρήτης, ο οποίος και κηρύσσει τη θέση 
της Ηγουμένης χηρεύουσα. Κατά τη σύγκληση της Αδελφότητας 
από τη Γερόντια για τη συζήτηση του παραπάνω θέματος δεν 
προεδρεύει αυτής η υπό απόλυση Ηγουμένη, αλλά εκείνη που έχει 
τα πρεσβεία της κουράς Μοναχή. 

ΚΕΦΑΛΑΙΟ Ζ. 

Εκλογή Ηγουμένης 
Άρθρο 12. 

1. Όταν η θέση της Ηγουμένης λόγω παραίτησης ή θανάτου ή 
αναπηρίας ή ανεπάρκειας σωματικής ή πνευματικής ή παρεκτρο¬ 
πής, κηρυχθεί χηρεύουσα, με πρόταση της Γερόντιας και της 
Αδελφότητας, η Γεροντία καλεί την ολομέλεια της Αδελφότητας 
σε σύναξη για την εκλογή νέας Ηγουμένης. 

2. Όργανο διεξαγωγής των εκλογών είναι η Εφορευτική Επι¬ 
τροπή που αποτελείται από τρεις (3) Μοναχές: α) Από την πρώτη 
στην τάξη κουράς Αδελφή, β) από την Ταμία του Ησυχαστηρίου 
και γ) από τη Γραμματέα. 

Η επιτροπή αυτή γνωστοποιεί την ημέρα και την ώρα της 
εκλογής έξι (6) ημέρες πιο μπροστά, την ανακοινώνει κατά τη 
διάρκεια της Τράπεζας και την αναρτά για γνωστοποίηση στην 
είσοδο του Ιερού Ναού. 

3. Δικαίωμα ψήφου έχουν όλες οι Μικρόσχημες και Μεγαλό¬ 
σχημες Μοναχές, άσχετα με το χρόνο προσέλευσής τους στο Ησυ¬ 
χαστήριο. 

4. Υποψήφιες για το αξίωμα της Ηγουμένης προτείνονται από 
τη Γ εροντία δύο (2) Αδελφές Μοναχές διακρινόμενες για το Μο¬ 
ναχικό ήθος και τη Διοικητική τους ικανότητα. 

5. Η εκλογή διενεργείτάι με μυστική ψήφοφορία στον Ιερό Ναό 
του Ησυχαστηρίου κεκλεισμένων των θυρών, μπροστά στην Εφο¬ 
ρευτική Επιτροπή, μετά τη Θεία Λειτουργία και αφού προηγου¬ 
μένως οι Μοναχές έχουν κοινωνήσει των Αχράντων Μυστη¬ 
ρίων. 

Η Επιτροπή καλεί τα μέλη να προσέλθουν στην ψηφοφορία, 
κάθε μια δε ψηφοφόρος παραλαμβάνει από τον Πρόεδρο της Επι¬ 
τροπής μικρό λευκό χαρτί με φάκελλο και τα δύο σφραγισμένα με 
τη σφραγίδα του Ησυχαστηρίου και αναγράφει στο ψηφοδέλτιο 
μυστικά και ιδιόχειρα, ανεπηρέαστα και απροσωπόληπτα το 
όνομα της προτεινόμενης για το αξίωμα της Ηγουμένης Μονα¬ 
χή* 

Μετά την αναγραφή του ονόματος στο ψηφοδέλτιο, η ψηφοφό¬ 
ρος το τοποθετεί μέσα στο φάκελλο, τον σφραγίζει καλά και τον 
ρίπτει στο σφραγισμένο κιβώτιο που χρησιμοποιείται ως ψηφοδό¬ 
χος και στη συνέχεια υπογράφει τον ονομαστικό κατάλογο των 
ψηφοφόρων Αδελφών. 

Σε περίπτωση αγράμματης Μοναχής την καλεί η Πρόεδρος 
της Εφορευτικής Επιτροπής κατ’ ιδίαν, στην οποία και φανερώνει 
το όνομα της Μοναχής που προκρίνει για Ηγουμένη, η οποία και 
το γράφει στο χαρτί, το τοποθετεί στο φάκελλο και τον οποίο δίδει 
να ρίξει η ίδια στην ψηφοδόχο. Μετά το τέλος της ψηφοφορίας η 
Εφορευτική Επιτροπή ανοίγει το ψηφοδόχο κιβώτιο και προβαί¬ 
νει στην εξαγωγή και μοναγραφή,των ψηφοδελτίων που γίνεται η 
καταμέτρηση. 

Ηγουμένη εκλέγεται εκείνη που έλαβε τα μισά από τα έγκυρα 
ψηφοδέλτια και ένα (1) επί πλέον. Σε περίπτωση ισοψηφίας η 
Εφορευτική Επιτροπή αναφέρει τα ψηφοδέλτια εκείνων που έλα¬ 
βαν ίσες ψήφους υποψήφιες στην ψηφοδόχο, τα αναταράσσει τρεις 
(3) φορές και εξάγει ένα ψηφοδέλτιο και με τον τρόπο αυτό ανα- 
δεικνύεται Ηγουμένη εκείνη της οποίας το όνομα φέρει το ψηφο¬ 
δέλτιο. 


Η Εφορευτική Επιτροπή συντάσσει μετά απ’ αυτά το πρακτικό 
εκλογής λεπτομερέστατα, υπογράφεται απ’ αυτήν, αντίγραφο του 
οποίου υποβάλλεται στον Αρχιεπίσκοπο Κρήτης από τη Γερόντια 
για ενημέρωσή του, ο οποίος δίδει την ευλογιά του στη νέα Ηγου¬ 
μένη, τη διορίζει εγγράφως, οπότε και αναλαμβάνει την άσκηση 
των καθηκόντων της. 

6. Η εκλογή της Ηγουμένης δεν μπορεί να ορισθεί και να διε- 
ξαχθεί αργότερα από ένα μήνα από την ημέρα της κενώσεώς της 
θέσεως για οποιοδήποτε λόγο. 

ΚΕΦΑΛΑΙΟ Η. 

Η Γερόντια 
Άρθρο 13. 

1. Η Γερόντια με την Ηγουμένη ως Πρόεδρο, αποτελούν το 
ανώτερο Διοικητικό Όργανο του Ησυχαστηρίου και αποφασίζουν 
κατά πλειοψηφία για κάθε ζήτημα που ξεπερνά τη δικαιοδοσία 
της επιτροπής. 

2. Τα μέλη της Γερόντιας είναι τρία (3) εκτός της Ηγουμένης, 
εφόσον ο αριθμός των Αδελφών δεν ξεπερνά τις είκοσι πέντε (25). 
Εάν ο αριθμός των Αδελφών φθάσει τις τριάντα (3,0) τα μέλή της 
Γεροντίας αυξάνονται κατά ένα (1), εάν φθάσει μέχρι και πενήντα 
(50) τότε η Γερόντια γίνεται πενταμελής. 

3. Η Γερόντια θεωρείται σε απαρτία εάν εκτός από την Ηγου’-' 
μένη παρίστανται και δύο μέλη της. 

Οι αποφάσεις της εκδίδονται κατά πλειοψηφία, σε περίπτωση 
όμως ισοψηφίας υπερισχύει η γνώμη της Ηγουμένης. 

ΚΕΦΑΛΑΙΟ Θ. 

Δικαιοδοσίες της Γερόντιας 
' Άρθρο 14. 

1. Συγκαλεί με πρόταση της Ηγουμένης τις Γενικές Συνελεύ¬ 
σεις της Αδελφότητας. 

2. Ορίζει τη Γραμματέα και την Ταμία του Ησυχαστηρίου για 

μια 4ετία. . 

3. Η Ηγουμένη με την Επιτροπή μπορούν να διαθέτουν δα¬ 
πάνη ύψους εκατό χιλιάδων (100.000) δραχμών κατά κονδύλιο 
κάθε μήνα (το ποσό αυτό· θα κυμαίνεται ανάλογα με τον ισχύοντα 
τιμάριθμο). 

4. Η Ηγουμένη με τη Γερόντια μπορούν να διαθέτουν μέχρι 
και εκατόν πενήντα χιλιάδες (150.000) δραχμές κάθε μήνα και 
πάλι ανάλογα με τον ισχύοντα τιμάριθμο. Πέραν από το ποσό 
αυτό, για ότι αφορά το Ησυχαστήριο,· το λόγο έχει η Αδελφότητα 
που απαρτίζεται από τα τέσσερα πέμπτα (4/5) της ολομέλειάς 

της. 

5. Εκλέγει ένα μέλος της ως οικονόμο για μια 4ετία. Η οικο¬ 
νόμος επιλαμβάνεται των θεμάτων που αφορούν στις υλικές ανά¬ 
γκες της Αδελφότητας, επιβλέπει τις εργασίες του Κοινοβίου και 
φροντίζει για την προμήθεια και διαφύλαξη των απαραίτητων για 
την καλή λειτουργία του, μπορεί δε με έγκριση της Ηγουμένης να 
έχει βοηθό σε έκτακτες-περιστάσεις. 

6. Η Γερόντια συνεδριάζει κάθε φορά που παρίσταται ανάγκη 
και προσκαλείται από την Ηγουμένη, τηρούνται δε.πάντοτε πρα¬ 
κτικά συνεδρίασης. Όλα τα μέλη οφείλουν κατά τη .διάρκεια της 
συνεδρίασης να συμπεριφέρονται μεταξύ τους με σεβασμό και να 
αποδίδουν εξαιρετική τιμή στην Πρόεδρο της Γερόντιας Ηγου¬ 
μένη. Αυτές που τυχόν διαφωνούν για κάθε ζήτημα με σεμνότητα 
και πνεύμα, υποτακτικότητας να διατυπώνουν την αντίθετη 
γνώμη τους και να εκθέτουν με ευλάβεια, σαφήνεια και πραότητα 
τις τυχόν αντίθετες θέσεις τους στην απόφαση της πλειοψη- 
φίας. 

7. Η Γερόντια σε έκτακτες περιστάσεις έχει το δικαίωμα να 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3322 


προσλαμβάνει Νομικό Σύμβουλο αναγνωρισμένης Νομικής ικα¬ 
νότητας που να διακρίνεται για τις Χριστιανικές Αρχές του. 

ΚΕΦΑΛΑΙΟ I. 

Εκλογή της Γερόντιας 
Άρθρο 15. 

Τα μέλη της Γερόντιας εκλέγονται κάθε 4ετία από την Αδελ¬ 
φότητα που συγκαλείται γι’ αυτό από την Ηγουμένη. Στο αξίωμα 
αυτό αναδεικνύονται Μοναχές που διακρίνονται για τη Μοναχική 
πειθαρχία, τη σύνεση, το ήθος και το σεβασμό τους προς τους 
σκοπούς του Ησυχαστηρίου, ακόμη και για τη διοικητική τους 
ικανότητα. 

Προκειμένσυ να εκλεγούν τα μέλη της Γερόντιας η Ηγουμένη 
ανακοινώνει στις Αδελφές την ημέρα των εκλογών επτά (7) ημέ¬ 
ρες νωρίτερα, την ώρα της Τράπεζας. 

Τις εκλογές διενεργεί η Ηγουμένη ως Πρόεδρος της Εφορευτι¬ 
κής Επιτροπής, συμπαραστατούμενη από την Ταμία και τη 
Γραμματέα. Πριν από την ημέρα των εκλογών η Ηγουμένη με 
την Εφορευτική Επιτροπή καταρτίζει την κατάσταση των ονομά¬ 
των των Αδελφών που έχουν δικαίωμα ψήφου. 

Η εκλογή γίνεται με μυστική ψηφοφορία στον Ιερό Ναό μετά 
την πρωινή Ακολουθία. 

Οι Αδελφές προσέρχονται κατά τα πρεσβεία κουράς στην Εφο¬ 
ρευτική Επιτροπή, από την οποία παίρνουν ένα (1) ψηφοδέλτιο 
και φάκελλο σφραγισμένα, αποσύρονται σε κάποιο σημείο του 
Ναού και τοποθετούν το σημείο το Σταυρού δίπλα από τα ονό¬ 
ματα των τριών (3) αναφερομένων Αδελφών που έχουν κατά τη 
γνώμη τους τα προσόντα της Γερόντιας. 

Κάθε Αδελφή ρίπτει μόνη το ψηφοδέλτιο στην ψηφοδόχο και 
υπογράφει την ονομαστική κατάσταση. 

Η Εφορευτική Επιτροπή ανοίγει την ψηφοδόχο, καταμετρά τα 
έγκυρα ψηφοδέλτια και τους σταυρούς προτίμησης σε κάθε ψηφο¬ 
δέλτιο. Αυτές που έχουν τους περισσότερους σταυρούς εκλέγονται 
μέλη της Γερόντιας. 

, Σε περίπτωση κατά την οποία για την τελευταία θέση υπάρχει 
ισοψηφία, τη θέση καταλαμβάνει εκείνη που έχει τα πρεσβεία 
κουράς Μοναχή. Μετά την ολοκλήρωση των εκλογών η Εφορευ¬ 
τική Επιτροπή συντάσσει πρακτικό εκλογής το οποίο υπογράφε¬ 
ται από την Επιτροπή, αντίγραφο δε αυτού με τη μέριμνα της 
Ηγουμένης αποστέλλεται στον Αρχιεπίσκοπο Κρήτης για ενημέ¬ 
ρωση και ευλογία. Σε περίπτωση παραίτησης μέλους της Γερο- 
ντίας ή θανάτου του σε αντικάταστασή του γίνεται εκλογή σύμ¬ 
φωνα με τα παραπάνω οριζόμενα, μέσα σε ένα μήνα από την απο¬ 
μάκρυνση, την παραίτηση ή το θάνατό του. 

ΚΕΦΑΛΑΙΟ ΙΑ. 

Περί Επιτροπής 
Άρθρο 16. 

Η διμελής Επιτροπή ορίζεται από την Ηγουμένη και εγκρίνε- 
ται από τη Γερόντια (ΐέσα στο πρώτο ΙΟήμερο του μηνός Ιανουά¬ 
ριου για μια 4ετία. Η Επιτροπή είναι 3μελής με την Ηγουμένη 
και αποτελεί το άμεσο εκτελεστικό Όργανο του Ησυχαστηρίου, 
εκτελεί κάθε απόφαση της Γερόντιας, αποφασίζει δε για την επί¬ 
λυση κάθε ζητήματος του Ησυχαστηρίου που επείγει και που δεν 
ξεφεύγει της δικαιοδοσίας της. 

Η Ηγουμένη ορίζει το ένα από τα μέλη της Επιτροπής να ασκεί 
τα καθήκοντα της Γραμματέως και το άλλο της Ταμείου. Η 
Γραμματέας μπορεί να είναι Αδελφή που να μην ανήκει στη Γερο- 
ντία, μετέχει δε των συνεδριάσεων της Γερόντιας χωρίς δικαίωμα 
ψήφου. 

Η Γραμματέας τηρεί τα εξής βιβλία: 1) Βιβλίο Πρακτικών Γε¬ 


ρόντιας και Αδελφότητας, 2) Δοκιμολόγιο, 3) Μοναχολόγιο, 4) 
Απογραφής υλικού και ειδών, 5) Ιερών κειμηλίων και αφιερωμά¬ 
των, 6) Πρωτοκόλλου - Διεκπεραιώσεως, 7) Κτηματολόγιο, 8) 
Κινητών και ακινήτων περιουσιακών στοιχείων. 

Η Γ ραμματέας παρουσία της Ηγουμένης και της Γ εροντίας θα 
καταγράφει κάθε ένα από τα αφιερώματα της Ιεράς Εικόνας της 
Παναγίας και γενικότερα του Ναού σε ειδικό βιβλίο. 

Η Ταμίας, με την εποπτεία της Ηγουμένης εκτελεί υπεύθυνα 
κάθε πληρωμή ή είσπραξη και υποχρεώνεται να εκδίδει για κάθε 
περίπτωση διπλότυπες αριθμημένες αποδείξεις απο ιδιαίτερο βι¬ 
βλίο και να φυλάσσει τα δικαιολογητικά κάθε δαπάνης και πλη¬ 
ρωμής. 

Επίσης τηρεί τα βιβλία: 1) Βιβλίο αγοράς τροφίμων, 2) Βιβλίο 
εισφορών και δωρεών κάθε είδους του Ησυχαστηρίου, 3) Βιβλίο 
εσόδων και εξόδων και 4) Βιβλίο Ταμείου του Ησυχαστηρίου. Τα 
δύο τελευταία είναι υποχρεωτικά αριθμημένα και μονογραμμένα 
σε κάθε σελίδα από την Ηγουμένη. 

Εισπράττει με διπλότυπη απόδειξη αριθμημένη κάθε εισφορά 
Χριστιανού για το Ησυχαστήριο, την οποία αμέσως αναγράφει 
στο σχετικό βιβλίο με την ευθύνη της και η οποία απόδειξη πρέπει 
να είναι υπογραμμένη από την Ηγουμένη. 

Με τη λήξη κάθε χρόνου η Ταμίας με την εποπτεία της Ηγου¬ 
μένης συντάσσει μέσα στον Ιανουάριο μήνα το σχετικό απολογι¬ 
σμό εσόδων και εξόδων του Ησυχαστηρίου στον οποίο αναγράφει 
τα από κάθε πηγή πραγματοποιηθέντα έσοδα ως και τις κάθε εί¬ 
δους δαπάνες που έγιναν. Ο απολογισμός αυτός υπογράφεται 
από την Ηγουμένη και την Ταμία και υποβάλλεται για τελική 
έγκριση στην Αδελφότητα. 

Μετά την ομόφωνη παραδοχή από την Αδελφότητα της οικο¬ 
νομικής διαχείρισης του χρόνου που έληξε συντάασεται πρακτικό 
το οποίο αναφέρει συνοπτικά τα ποσά που εισπράχθηκαν και πλη¬ 
ρώθηκαν και βγαίνει το υπόλοιπο του ελλείματτος ή του περισεύ- 
ματος το οποίο και μεταφέρεται στη συνέχεια στη χρήση του νέου 
έτους και υπογράφεται από την Αδελφότητα. Τα γραμμάτια ει¬ 
σπράξεων και τα εντάλματα πληρωμών κάθε περασμένου χρόνου 
τα οποία εγκρίθηκαν από την Αδελφότητα, φυλάσσονται. Μετά 
παρέλευση ετών με έγκριση της Αδελφότητας καίονται αφού συ- 
ντάσσεται πρακτικό παραμένουν όμως στο αρχείο τα πρακτικά. 

ΚΕΦΑΛΑΙΟ ΙΒ. 

Γενική Συνέλευση της Αδελφότητας 
Άρθρο 17. 

Η Γενική Συνέλευση της Αδελφότητας θεωρείται σε απαρτία 
εφόσον είναι παρόντα τα δύο τρίτα (2/3) των μελών της Αδελφό¬ 
τητας. 

Η Γενική Συνέλευση της Αδελφότητας συγκαλείται από τη Γε¬ 
ρόντια με πρόταση της Ηγουμένης: 1) Για ενημέρωση των μελών 
της Αδελφότητας για το διακόνημα που θα ανατεθεί σε κάθε 
Αδελφή στο τέλος του μηνός Δεκεμβρίου, 2) Για εκλογή της 
Ηγουμένης και των μελών της Γ εροντίας, 3) Για ενημέρωση των 
μελών της Αδελφότητας σε έκτακτα γεγονότα θρησκευτικά ή 
Εθνικά, 4) Σε έκτακτες περιπτώσεις όταν το ζητήσουν έγγραφα 
τα δύο τρίτα (2/3) των μελών της Αδελφότητας Μικροσχήμων 
και Μεγαλοσχήμων. Εάν η Γερόντια δεν ανταποκριθεί στο έγ¬ 
γραφο αίτημά τους μέσα σε ένα (1) μήνα μπορεί η Αδελφότητα να 
συνέλθει αυτοδίκαια με τη μέριμνα της πρώτης στη τάξη εκείνων 
που ζητούν τη σύγκληση της Αδελφότητας και όταν εκείνη βρί¬ 
σκεται σε αδυναμία, από την επόμενη Αδελφή, 5) Όταν αυτό κρί- 

νεται σκόπιμο για να ζητηθεί συμβουλευτικά η γνώμη της Αδελ¬ 
φότητας για οποιοδήποτε ζήτημα. 

ΚΕΦΑΛΑΙΟ ΙΓ. 

Ο Πνευματικός του Ιερού Ησυχαστηρίου. 

1) Καθήκοντα Εφημερίου και Πνευματικού του Ησυχαστηρίου 
εκτελεί Ιερομόναχος που να έχει κανονική τη χειροτονία, ακώ¬ 
λυτη την Ιεροσύνη και να διακρίνεται για το ήθος και την ευσέβεια 
του. Αυτός διορίζεται από τον Αρχιεπίσκοπο Κρήτης με απόφαση 
της Αδελφότητας και μπορεί να προέρχεται από οποιαδήποτε Εκ¬ 
κλησιαστική επαρχία και Μονή. 

2) Ο Εφημέριος και Πνευματικός δεν έχει καμμιά ανάμειξη σε 
εκείνα που αφορούν τη διοίκηση και διαχείριση του Ησυχαστη¬ 
ρίου, διαμένει κατά το δυνατόν εκτός του Ησυχαστηρίου, διαιτά- 
ται μόνος του και μόνο στις μεγάλες εορτές της Χριστιανοσύνης 
κάθεται στην Κοινή Τράπεζα με τις Αδελφές. 

3) Ο Πνευματικός εξομολογεί, τελεί τα Εφημεριακά Καθήκο¬ 
ντα, συνεργάζεται με την Ηγουμένη για κάθε θέμα που ανακύπτει 
μέσα στην Αδελφότητα και αφορά το Ησυχαστήριο και εάν το 
απαιτούν οι ανάγκες των Αδελφών μετέχει στις συνάξεις της 
Αδελφότητας στις οποίες συμβουλεύει τις Αδελφές για την καλλί¬ 
τερη πνευματική τους επίδοση και πρόοδο. 

4) Με απαίτηση της Αδελφότητας πρώτος και ισόβιος Πνευ¬ 
ματικός Πατέρας του Ησυχαστηρίου διορίζεται από τον Αρχιεπί¬ 
σκοπο Κρήτης ο Αρχιμανδρίτης Νεκτάριος Παπαδάκης, ο οποίος 
είναι ο εμπευστής δημιουργός και κτήτωρας του όλου έργου αφού 
έχει δαπανήσει γι’ αυτό ό,τι υλικό και πνευματικό μπορούσε. Εις 
τον Πνευματικό Πατέρα των Μονάχων της Αδελφότητας οφείλει 
αυτή υπακοή και ευγνωμοσύνη σε όλη της τη ζωή. 

5) Σε περίπτωση που ο Πνευματικός του Ησυχαστηρίου δεν 
μπορεί να ανταποκριθεί στα καθήκοντα του Εφημερίου η Αδελφό¬ 
τητα με την υπόδειξη του απευθύνεται στον Αρχιεπίσκοπο.για το 
διορισμό Εφημερίου κατά τα ανωτέρω. 

ΚΕΦΑΛΑΙΟ ΙΔ. 

Η φιλοξενία των Προσκυνητών. 

Το Ησυχαστήριο στο μέτρο των δυνατοτήτων του παρέχει φι¬ 
λοξενία σε πρόσωπα πνευματικά με τις ακόλουθες προϋποθέ¬ 
σεις: 

1) Απαγορεύεται η διανυκτέρευση και φιλοξενία κατά το δυνα¬ 
τόν ανδρών έστω και στενών συγγενών των Αδελφών μέσα στον 
περίβολο του Ησυχαστηρίου. 

2) Οι φιλοξενούμενοι πρέπει να ακολουθούν τις Ιερές Ακολου¬ 
θίες. Δεν επιτρέπεται να μπαίνουν στα κελλιά των Αδελφών και 
στα εργαστήρια ακόμη και αν είναι στενά συγγενικά τους πρό¬ 
σωπα. 

3) Οι φιλοξενούμενοι όταν αυτό θεωρείται απαραίτητο πρέπει 
να δώσουν τα στοιχεία της ταυτότητάς τους στην Ηγουμένη ή 
στην υπεύθυνη του ξενώνα Αδελφή. 

4) Στο Ησυχαστήριο η φιλοξενία δεν ξεπερνά το 24ωρο, εκτός 
ειδικών περιπτώσεων για τις οποίες αποφασίζει η Ηγουμένη. Η 
παρανομή ευεργετών, δωρητών και άλλων πνευματικών προσώ¬ 
πων μπορεί να παραταθεί και πέραν των τριών (3) ημερών με 
απόφαση της Γερόντιας. 

5) Οι προσκυνητές και οι φιλοξενούμενοι οφείλουν να γνωρί¬ 
ζουν ότι το Ησυχαστήριο δεν είναι τόπος παραθερισμού και δια¬ 
σκέδασης, αλλά προσευχής, προσκυνήματος και αγιασμού. ΓΓ 
αυτό απαγορεύεται αυστηρά ή άκοσμη και άσεμνη περιβολή και η 


απρεπής προς την Ιερότητα του χώρου συμπεριφορά. 
ΚΕΦΑΛΑΙΟ ΙΕ. 

Πόροι του Ιερού Ησυχαστηρίου. 

Άρθρο 20ο. 

Α) Έσοδα του Ησυχαστηρίου είναι: 

1) Τα από την πώληση του κηρού προερχόμενα. 

2) Τα από την καλλιέργεια της αγροτικής έκτασης. 

3) Τα από την πώληση των εργόχειρων των Αδελφών. 

4) Τα από τις συντάξεις ή τα ενοίκια. 

5) Οι κάθε είδους δωρεές, εισφορές και κληρονομιές. 

6) Οι τυχόν κρατικές επιχορηγήσεις. 

7) Κάθε άλλο έσοδο προερχόμενο από νόμιμη πηγή. 

Β) Διάθεση των πόρων: 

Τα από τις πιο πάνω πηγές προερχόμενα έσοδα μπορούν να 
χρησιμοποιηθούν: 

1) Για τη συντήρηση της Αδελφότητας του Ησυχαστηρίου. 

2) Για την επισκευή και επέκταση των εγκαταστάσεών του. 

3) Για τη φιλοξενία. 

4) Για ελεημοσύνη και φιλανθρωπικούς σκοπούς. 

Κάθε δαπάνη που δεν προβλέπεται από τα πιο πάνω αποφασί- 
ζεται από τη Γερόντια. 

ΚΕΦΑΛΑΙΟ ΙΣΤ. 

Περιουσία του Ιερού Ησυχαστηρίου. 

1) Η οριζόμενη από το υπ’ αριθμ. 6981/12.11.1988 συμβό¬ 
λαιο ως και κάθε άλλη που θα περιέλθει στην κυριότητα του Ησυ¬ 
χαστηρίου είτε από παραχώρηση, είτε από δωρεά. Αυτή η έκταση 
που περιβάλλει το Ησυχαστήριο είναι αναπαλλοτρίωτη. 

2) Τα περιεχόμενα στην κυριότητα του Ησυχαστηρίου από 
αγορά ακίνητα, οι αγροτικές εκτάσεις όπου και αν βρίσκονται, οι 
αγροτικές εκτάσεις όπου και αν βρίσκονται, τα ακίνητα που δωρί¬ 
ζονται από τους Χριστιανούς ή εκείνα που υπάρχουν στην κυριό¬ 
τητα των Αδελφών, αποτελούν περιουσία του. 

Αυτά μπορούν να εκποιηθούν ανάλογα με τις ανάγκες της 
Αδελφότητας, εάν δεν ορίζει διαφορετικά ο δωρητής. 

3) Οι συμβάσεις εκποίησης ακινήτων εάν είναι επωφελείς στο 
Ησυχαστήριο, όπως και οι συμβάσεις δανείων συνομολογούνται 
και ενεργούνται με έγκριση, της Γερόντιας και εισήγηση της 
Ηγουμένης. 

4) Όλη η περιουσία του Ησυχαστηρίου, αυτή που υπάρχει σή¬ 
μερα και αυτή που θα αποκτηθεί στο μέλλον με οποιοδήποτε 
τρόπο, είναι αναπαλλοτρίωτη και δεν μπορεί να υποθηκευθεί, να 
ενεχειριασθεί, εκτός από της περιπτώσεις που αναφέροντάι στην 
προηγούμενη παράγραφο. Κάθε άλλη διαφορετική από τα παρα¬ 
πάνω απαλλοτρίωση ή μερική υπό μορφήν υποθήκης ή άλλης εκ¬ 
χώρησης δικαιώματος, μείωσης τής κινητής ή ακίνητης περιου¬ 
σίας του Ησυχαστηρίου, είναι αυτοδίκαια άκυρη, ανίσχυρη και 
χωρίς καμία νομική συνέπεια, με ρητή και αμετάτρεπτη βούληση 
των ιδρυτών του Ησυχαστηρίου. 

5) Το Ησυχαστήριο ως προς το διαχειριστικό αυτού μέρος εί¬ 
ναι αδέσμευτο και αυτοτελές και δεν μπορεί να υπαχθεί σε εξωτε¬ 
ρική παρ’ οποιόυδήποτε δέσμευση ή έλεγχο για τη σκοπιμότητα 
χρησιμοποίησης των πόρων του και ως προς τη νομιμότητα της 
διαχείρισης των δαπανών του, υπάγεται στα αρμόδια Διοικητικά 
του Όργανα και στην Οικονομική Εφορεία στην οποία ανήκει 

αυτό. Η διάταξη αυτή αποτελεί θεμελιώδη ρητή βούληση των 
ιδρυτών του Ησυχαστηρίου. 

ΚΕΦΑΛΑΙΟ ΙΖ. 

Περί Πειθαρχικού ελέγχου. 

Άρθρο 22ο. 

Την άσκηση του πειθαρχικού ελέγχου στις Αδελφές του Ησυ¬ 
χαστηρίου για απλές παραβάσεις τους ασκεί η Ηγουμένη. Για σο¬ 
βαρότερα παραπτώματα τον έλεγχο ασκεί η Ηγουμένη με τη Γε¬ 
ρόντια και για βαρύτερα παραπτώματα τον έλεγχο ασκεί η Γε¬ 
νική Συνέλευση της Αδελφότητας. 

Οι συνήθεις επιβαλλόμενες ποινές κυμαίνονται ως εξής, σύμ¬ 
φωνα με την Ορθόδοξη Μοναστική Τάξη. 

1) Παραίνεση και νουθεσία, επιτίμηση της Αδελφής που έχει 
παρεκραπεί, κατ’ ιδίαν ή ενώπιον της Γερόντιας ή της Αδελφότη¬ 
τας. 

2) Επιβολή επιτίμιου, δηλαδή ορισμένος αριθμός από κομβο- 
σχοίνια και μετάνοιες. 

3) Αποχή από την Κοινή Τράπεζα για ορισμένες μέρες. 

4) Παύση από το διακόνημα. 

5) Έκπτωση από του αξιώματος μέλους της Γεροντίας μετά 
από τρεις (3) αδικαιολόγητες απουσίες από τις Συνεδριάσεις της 
Γερόντιας, εάν βέβαια θεωρηθεί η απουσία κακόβουλα ηθελη¬ 
μένη. 

6) Προσωρινή απομάκρυνση της Αδελφής για ορισμένο χρο¬ 
νικό, διάστημα σε άλλη Μονή με συνεννόηση του Αρχιεπισκόπου 
Κρήτης., 

7) Απαγόρευση της Θείας Κοινωνίας. 

8) Απώλεια της σειράς της αρχαιότητας και μετάταξή της σε 
κατώτερη σειρά οριζόμενη από τη Γερόντια. 

9) Οριστική αποβολή της Αδελφής από το Ησυχαστήριο σε πε¬ 
ρίπτωση παρεκτροπής της με έγκριση του Αρχιεπισκόπου Κρή- 
της. 

10) Βαρύτερη από τις πιο πάνω ποινές μπορεί να επιβάλει 
μόνο ο Αρχιεπίσκοπος Κρήτης με βάση το Νόμο περί Εκκλησια¬ 
στικών Δικαστηρίων. 

ΚΕΦΑΛΑΙΟ ΙΗ. 

Ειδικές διατάξεις. 

Άρθρο 23ο. 

Η Ηγουμένη με τη Γερόντια και την Αδελφότητα είναι υποχρε¬ 
ωμένες στην ακριβή και πιστή εκτέλεση των παρακάτω: 

1. Να φροντίζουν με ευλάβεια και αγάπη την καθαριότητα και 
την Ιεροπρεπή εμφάνιση και διακόσμηση του Ιερού Ναού του 
Ησυχαστηρίου. 

2. Να μεριμνούν για την άριστη συντήρηση και προφύλαξη των 
Ιερών Σκευών, των Ιερών Κειμηλίων, των Αγίων Λειψάνων, των 
αφιερωμάτων και το>ν Ιερών Αντικειμένων. 

3. Να φροντίζουν για τη συντήρηση των κτιριακών εγκατα¬ 
στάσεων του Ησυχαστηρίου και να επανορθώνουν χωρίς καθυ¬ 
στέρηση κάθε βλάβη που θα ήθελε προξενηθεί από το χρόνο, τις 
καιρικές συνθήκες ή άλλες αιτίες. 

ΚΕΦΑΛΑΙΟ ΙΘ. 

Άρθρο 24ο. 

Η Ηγουμένη με την ανάληψη των καθηκόντων της θα παρα- 
λαμβάνει υπεύθυνα με πρακτικό όλα τα Ιερά Σκεύη, Κειμήλια και 
Αφιερώματα. Ακόμη θα παραλαμβάνει όλα τα ευρισκόμενα στο 
Ησυχαστήριο Σκεύη, βιβλία, έπιπλα, ιματισμό, είδη κουζίνας, ερ¬ 
γαλεία, μηχανήματα, όπως αυτά καταγράφονται στα σχετικά βι¬ 


βλία άπογραφής υλικού και ειδών Ιερών Κειμηλίων και κινητών 
περιουσιακών στοιχείων. 

Μετά τη λήξη της διακονίας της θα τα παραδίδει με την ίδια 
τάξη στη νέα Ηγουμένη. 

ΚΕΦΑΛΑΙΟ Κ. 

Γενικές Διατάξεις. 

Άρθρο 25ο. 

Το Ησυχαστήριο εορτάζει την 2 Ιην Νοεμβρίου, εορτή των Ει- 
σοδίων της ΐπεραγίας Θεοτόκου, την 2α Φεβρουάριου, εορτή 
της Υπαπαντής, την 9ην Νοεμβρίου, εορτή του Αγίου Νεκταρίου, 
Επισκόπου Πενταπόλεως και την 17ην Σεπτεμβρίου, εορτή της 
Αγίας Αγάπης προς τιμήν της Μεγάλης Ευεργέτου του Ησυχα¬ 
στηρίου Αγάπης Σμπώκου. 

Άρθρο 26ο. 

Το Ησυχαστήριο φέρει σφραγίδα κυκλική που έχει στο μέσο 
την Εικόνα της ΐπεραγίας Θεοτόκου και γύρω απ’ αυτή κυκλικά 
τις λέξεις «ΙΕΡΟΝ ΓΥΝΑΙΚΕΙΟΝ ΚΟΙΝΟΒΙΟΝ ΗΣΥΧΑΣΤΗ- 
ΡΙΟΝ ΤΩΝ ΕΙΣΟΔΙΩΝ ΤΗΣ ΪΠΕΡΑΓΙΑΣ ΘΕΟΤΟΚΟΥ ΡΟ¬ 
ΔΙΑΣ Ν. ΗΡΑΚΛΕΙΟΥ ΚΡΗΤΗΣ». 

Άρθρο 27ο. 

Σε όλες τις Δεσποτικές και Θεομητορικές εορτές, όπως επίσης 
και στις μνήμες μεγάλων Αγίων που έχει το Ησυχαστήριο Αγιο 
Λείψανό τους τελείται αγρυπνία. 

Άρθρο 28ο. 

Στο Ησυχαστήριο δεν γίνονται γάμοι και βαπτίσεις. 

Άρθρο 29ο. 

Η είσοδος στο Ησυχαστήριο παραμένει ανοικτή τις ώρες που 
ορίζει η Αδελφότητα, ανάλογα με την εποχή. 

Άρθρο 30ο. 

Η ενότητα, η ταπείνωση, η πειθαρχία, η πλήρης υπακοή στις 
υποδείξεις των οργάνων της Διοίκησης, η εγκράτεια, η φιλαλλη¬ 
λία, η αποφυγή θυμού, φθόνου και σκανδάλων, η εχεμύθεια, η 
υποταγή των αμαρτημάτων της γλώσσας ως και κάθε άλλη 
ασκητική αρετή και υποχρέωση, αποτελούν απαράβατο ηθικό 
διάγραμμα, το οποίο απαρέγκλιτα πρέπει να τηρεί κάθε Αδελφή 
του Ησυχαστηρίου. 

Άρθρο 31ο. 

Στο Ησυχαστήριο θα λειτουργεί πάντοτε ο Ιερός Ναός των Ει- 
σοδίων της ΐπεραγίας Θεοτόκου, ως Καθολικό του Ησυχαστη¬ 
ρίου και είναι ιδιωτικός ή ιδρυματικός αποκλείεται δε απόλυτα η 
μεταβολή του σε ενοριακό ή παρεκκλήσιο ενοριακό. 

ΚΕΦΑΛΑΙΟ ΚΑ. 

Περί συμπλήρωσης ή τροποποίησης του Οργανισμού (Κανονι¬ 
σμού). 

Άρθρο 32ο. 

Ο Οργανισμός αυτός δεν μπορεί να αντικατασταθεί ή να τρο¬ 
ποποιηθεί ή να μεταβληθεί για οποιοδήποτε λόγο ή αιτία στο μέλ¬ 
λον στις θεμελιώδεις του διατάξεις. Ισχύει δε από τη δημοσίευσή 
του στην Εφημερίδα της Κυβέρνησης. Εάν κάποτε παραστεί ανά¬ 
γκη για λόγους πνευματικούς και μόνο προς δόξαν θεού και καλ¬ 
λίτερη εν Χριστώ ζωή της Αδελφότητας, επιτρέπεται συμπλή¬ 
ρωση ή τροποποίηση ορισμένων άρθρων του. Στην περίπτωση 
αυτή η Αδελφότητα με εισήγηση της Γ εροντίας μπορεί να προ- 

σθέσει ή να τροποποιήσει άρθρα του Οργανισμού αυτού, εφόσον 
συμφωνήσει γι’ αυτό με ψηφοφορία η ολομέλεια της Αδελφότητας 
χαι εγκρίνει τη συμπλήρωση ή τροποποίηση ο Αρχιεπίσκοπος 
Κρήτης. 

ΚΕΦΑΛΑΙΟ ΚΒ. 

Μεταβατικές Διατάξεις. 

Άρθρο 33ο. 

Την Ηγουμένη από την ίδρυση του Ησυχαστηρίου και εφεξής 
για μία 2ετία αποφασίζουμε να την ορίσει ο κτήτωρας του Ησυ¬ 
χαστηρίου Αρχιμανδρίτης Νεκτάριός Παπαδάκης, κοινοποιώ¬ 
ντας την απόφασή τού στον Αρχιεπίσκοπο Κρήτης. 

Μέσα σε ένα (1) μήνα από τη συμπλήρωση της 2ετίας από την 
αναγνώριση τού Ησυχαστηρίου, η προσωρινή Ηγουμένη υποχρε¬ 
ώνεται να διεξαγάγει τις εκλογές, σύμφωνα με τα οριζόμενα στα 
σχετικά άρθρα 10ο, 1 Ιο και 12ο του παρόντος Κανονισμού, για 
ανάδειξη νέας Ηγουμένης. 

Άρθρο 34ο. 

Κάθε θέμα που δε ρυθμίζεται με τον παρόντα Κανονισμό, ρυθ¬ 
μίζεται με βάση τους Ιερούς Κανόνες και τη Μοναστική παρά¬ 
δοση της Ορθόδοξης Ανατολικής Εκκλησίας, με απόφαση της 
Γερόντιας και ευλογίας του Αρχιεπισκόπου Κρήτης. 

Στον Υπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 240 (6) 

Ίδρυση ενορίας του Ιερού Ενοριακού Ναού. Αγίου Νεκταρίου 
Μπάρας Τρικκαίων της, Ιεράς Μητροπόλεως Τρίκκης και Στα- 

γών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Την παρ. 2 του άρθρου 36 του Ν. 590/77 «περί καταστατι¬ 

κού χάρτου της Εκκλησίας της Ελλάδος (ΦΕΚ 146/1977 τ. Α') 
σε συνδυασμό με τα άρθρα 2 και 3 του αριθ. 8/79 κανονισμού 
της Ιεράς Συνόδου της Εκκλησίας της Ελλάδος περί Ιερών Ναών 
και Ενοριών (ΦΕΚ 1/1980 τ. Α'). ... 

2. Τη σύμφωνη γνώμη του Μητροπολιτικού Συμβουλίου της 
Ιεράς Μητροπόλεως Τρίκκης και Σταγών που περιλαμβάνεται 
στο απόσοασμα της,υπ’ αριθ. 9/22.12.88 πράξεώς του. 

3. Την υπ’ αριθ. 176/1988 γνωμοδότηση του Δημοτικού 
Συμβουλίου του Δήμου Τρικκαίων. 

4. Την αριθ. 205/1989 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδείας και 
Θρησκευμάτων, αποφασίζουμε: 

Άρθρο μόνο. 

Ιδρύεται ενορία του Ιερού Ενοριακού Ναού Αγίου Νεκταρίου 
Μπάρας Τρικκαίων της Ιεράς Μητροπόλεως Τρίκκης και Στα¬ 
γών. 

Στον Υπουργό Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος Προεδρικού Διατάγμα¬ 
τος. 

Αθήνα, 25 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ; Κώδικας: 
ΤΕΙΕΧ 

104 32 

22.3211 ΥΡΕΤ ΟΒ 

λειτουργούν καθημερινό από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ,: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 20 δρχ. 



Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τ 

εύχος Α' 

Δρχ. 

7.000 

Δρχ. 

β) 

» 

» 

» 

Β' 

» 

10.000 

» 

,,γ) 

» 

» 

» 

Γ 

» 

4.000 

» 

δ) 

» 

» 

» 

Δ' 

» 

10.000 

» 

ε) 

» 

» 

» 

Αναπτυξιακών Πράξεων 

» 

8.000 

» 

στ) 

» 

» 

» 

Ν.Π.Δ.Δ. 

» 

4.000 

» 

ζ) 

» 

» 

» 

ΠΑΡΑΡΤΗΜΑ 

» 

2.000 

» 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

» 

θ) 

» 

» 

» 

Αν. Ειδικού Δικαστηρίου 

» 

1.000 

» 

ι) 

» 

» 

» 

Α.Ε. & Ε.Π.Ε. 

» 

20.000 

» 

ια) 

Για 

όλα 

τα Τεύχη 

» 

45.000 

» 


350 

500 

200 

500 

400 

200 

100 

250 

50 

1.000 

2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










